0506.xml
شمالی افغانستان میں مٹی کا تودہ گرنے سے 52 افراد ہلاک
کابل ۔ 28 اپریل (اے پی پی) افغانستان کے شمالی صوبہ بدخشاں میں مٹی کا تودہ گرنے کے نتیجہ میں 52 افراد ہلاک ہو گئے۔ افغان میڈیا کے مطابق صوبائی گورنر شاہ ولی اﷲ ادیب نے بتایا کہ مٹی کا تودہ گرنے کا واقعہ تاجکستان کے ساتھ واقع سرحدی علاقہ میں پیش آیا۔ یہ علاقہ صوبائی دارالحکومت فیض آباد سے 200 کلومیٹر دور واقع ہے اور وہاں تک رسائی بہت مشکل ہے۔ انہوں نے کہا کہ ابتدائی اطلاعات کے مطابق 52 افراد ہلاک ہو چکے ہیں جبکہ ہلاکتوں کی تعداد میں اضافہ کا خدشہ ہے۔
APP
28.04.15
0506p.xml
افغانستان: مٹی کے تودے گرنے سے بچوں او رخواتین سمیت52 ہلاک،100 گھر تباہ
کابل (نوائے وقت رپورٹ، نیٹ نیوز) افغانستان کے شمال مشرقی علاقے میں مٹی کے تودے گرنے بچوںاور خواتین سمیت 52 افراد ہلاک ہو گئے۔ یہ واقعہ تاجکستان سرحد سے متصل صوبہ بدخشاں کے ضلع خواہن میں پیش آیا اور یہاں پہنچنے کا واحد ذریعہ ہیلی کاپٹرز ہیں۔ گورنر ولی اللہ ادیب کا کہنا ہے کہ متاثرہ علاقہ کا زمینی رابطہ برف باری کے باعث ملک بھر سے منقطع ہے اور صرف فضائی راستے ہی سے رابطہ ممکن ہے جس کی وجہ سے امدادی کاموں میں شدید دشواری کا سامنا ہے۔ بدخشاں کا شمار افغانستان کے انتہائی پسماندہ علاقوں میں ہوتا ہے اور وہاں بسنے والے افراد غربت کا شکار ہیں۔ آج وہاں پہنچنا ممکن نہیں ہے اور اس وقت ہم ہیلی کاپٹرز کا انتظام کر رہے ہیں جوکہ امدادی ٹیموں کو وہاں تک لے کر جائیں۔ مرنے والوں میں 22 بچے اور 25 خواتین شامل ہیں۔ 100 گھر تباہ ہو گئے۔ صدر اشرف غنی نے افسوس کرتے ہوئے متعلقہ حکام کو ریسکیو آپریشن تیز کرنے کا حکم دیا ہے۔
nawa-e-waqt
29.04.15